Пажар у Гомелі (1701)

Пажар 1701 года ў Гомелі — пажар у старосцінскім Гомелі, у выніку якога згарэла замкавая Мікалаеўская царква. Вядомы па фрагментарных звестках Е. Беліцкага (Еўдакіма Раманава), які карыстаўся страчанымі на сёння дакументальнымі крыніцамі XVIII ст. са збораў магілёўскай духоўнай кансісторыі. Прычыны, маштаб, абставіны, а таксама іншыя наступствы, апроч пагібелі храма, застаюцца нявысветленымі. Знішчаную ў агні царкву потым адбудавалі з дрэва «не коштам у Богу зэшлага пана старосты (Фамы Красінскага), але па міласці дабрадзеяў замежных расійскіх дабрачэсных»Белицкий Е. Под польским игом. II. Захват гомельских церквей // Вестник Виленского православного свято-духовского братства. — 15 марта. — 1907. — С. 26., г. зн. на сабраныя яе протаіерэем ахвяраванні ў Расійскім царствеЖудро, Ф. А. Город Гомель (Могилевской губ.) : с 68 автотипиями / сост. Ф. А. Жудро, И. А. Сербов, и Д. И. Довгялло. — Вильна : Сев.-Зап. отд. Имп. Русского географического о-ва, 1911. — С. 17..

Катэгорыя:Гарадскія пажары ў Беларусі
Катэгорыя:Гісторыя Гомеля
Катэгорыя:XVIII стагоддзе ў Гомелі
Катэгорыя:1701 год у Беларусі